
Z A P I S N I K

34. redne  seje Sveta   Krajevne skupnosti Solkan, ki je bila v  četrtek, 26.03.2026,  v Domu KS Solkan, Trg J. Srebrniča 7, s pričetkom ob 18.00 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Branko Belingar, Vidojka Harej, Dejan Makarovič, Emil Bašin, Andrejka Prijon, Boštjan Koršič

Neopravičeno odsotni: Vasja Medvešček,  
Opravičeno odsotni: David Podgornik, Jernej Vidmar Bašin

D n e v n i   r e d :

1. Pregled in potrditev zapisnika 33. redne seje
2. Sklep MONG o zakonitem plačilnem roku
3. Objava namer za oddajo poslovnih prostorov 
4. Pobude in predlogi krajanov
5. Razno


	Ad1
	Predsednica seznani člane s sklepi 33. redne seje.
Na zapisnik 33. redne seje svetniki nimajo pripomb in zapisnik soglasno potrdijo.
	
Ad2
Predsednica seznani svetnike  z obvestilom Mestne občine Nova Gorica o na podlagi priporočila iz poročila o notranje revizijskem pregledu v Mestni občini Nova Gorica, da krajevne skupnosti določijo plačilni rok v breme finančnega načrta, predlagamo ureditev plačilnih rokov za poravnavo obveznosti.
 
Zakon o izvrševanju proračunov Republike Slovenije za leti 2025 in 2026 (ZIPRS2526) v 32. členu (plačilni roki v breme državnega proračuna in občinskih proračunov) določa, da je za plačilo vseh obveznosti plačilni rok za neposredne in posredne uporabnike državnega in občinskih proračunov največ 30 dni. 
 
Na podlagi zapisanega predlagamo, da se določi splošni plačilni rok za nabavo blaga in storitev ter gradbenih del, ki bo veljal za vse krajevne skupnosti, in sicer 30. dan od prejema pravilno izstavljenega računa. Pri določanju plačilnega roka mora proračunski uporabnik upoštevati vse faze notranjih kontrol ter načrtovanja likvidnosti. 
Za predčasno plačilo računa zaprosi predsednik krajevne skupnosti vodjo FRS z ustrezno utemeljitvijo. Predčasno plačilo je mogoče, če je neposredno povezano z dinamiko refundacij EU in državnih sredstev, v primeru sodnih in upravnih odločb, izplačilih stroškov dela ter drugih nujnih zadevah, s katerimi se vodja FRS strinja.

Svetniki navede potrdijo in  sprejmejo 
SKLEP: Svet Krajevne skupnosti določa, da je plačilni rok za poravnavo vseh obveznosti, ki se financirajo iz finančnega načrta krajevne skupnosti, 30. dan od prejema pravilno izstavljenega računa. V primeru, da je 30. dan dela prost dan, naročnik poravna račun zadnji delovni dan pred 30. dnem.

Ad3
Predsednica predlaga, da se objavita dve nameri za oddajo prostorov v najem. Gre za poslovni prostor na cesti IX. korpusa 46 in pa za košarkarsko igrišče v ŠC Žogica.
Svetniki sprejmejo
SKLEP:  Nameri za oddajo prostorov se objavijo po ustaljenem postopku.

Ad4
· Tjaša Jug, najemnica lokala Karavla prosi za ureditev tlaka pred bifejem, saj se plošče zaradi korenin drevesa nevarno dvigujejo in so nevarne za stranke. Svetniki se strinjajo z navedenim in sprejmejo 
SKLEP: Branko Belingar se bo z najemnico pogovoril in pridobil ponudbe za sanacijo, da se čimprej prostor uredi.
· Društvo RIRDS prosi Krajevno skupnost za sodelovanje  pri organizaciji razstave Mizarskega muzeja v Goriški knjižnici, ki bo v maju 2026. Svetniki soglasno sprejmejo
SKLEP: Krajevna skupnost Solkan bo sodelovala pri organizaciji razstave.

Ad5

· Glede na sestanek, ki so ga pred časom pri Žogici imeli  predstavniki Krajevne skupnosti Solkan, Mestne občine Nova Gorica, SENG-a in najemnik lokala o ureditvi razmerij,  je Tomaž Černe pridobil dve ponudbi za čiščenje zaraslih tribun v ŠC Žogica. S ponudniki si je tudi ogledal situacijo. Svetniki sprejmejo naslednji
SKLEP: Izbere se najugodnejšega ponudnika.
· DU Solkan prosi za sodelovanje Krajevno skupnost za pomoč  pri organizaciji dogodka  »Meritev krvnega tlaka«, ki bo v oktobru. Svetniki se strinjajo, da bo Krajevna skupnost Solkan pri dogodku sodelovala.
·  Andrejka Prijon poda predlog, da bi vrtec imel v Solkanskem časopisu svojo stran. Svetniki se s predlogom strinjajo, Andrejka se z vrtcem dogovori za sodelovanje.
· Andrejka Prijon obvesti svetnike, da se že pripravlja program prireditev za poletni čas v atriju pri domu KS Solkan. Predsednica pove, da bo prva prireditev za krajane 7. junija. 
· Andrejka Prijon in Branko Belingar podata predlog za obnovo dvorane na Karavli, saj je ta v zelo slabem stanju. Svetniki sprejmejo 
SKLEP: Andrejka, Branko, Boštjan in hišnik si ogledajo prostor in sestavijo spisek potrebnih obnovitvenih del v dvorani.
· Na predlog asfaltiranja parkirišča med bifejem Karavla in kotalkališčem svetniki sprejmejo 
SKLEP: Službi za investicije na Mestni občini Nova Gorica se pošlje dopis, da se pripravlja možnost asfaltiranja parkirišča. Mestni občini Nova Gorica se pošlje dopis o nameri investicije in vprašanje glede poteka komunalne, elektro in vodovodne trase vodov pod Karavlo.   


Seja je bila zaključena ob 20.15
Po zvočnem zapisu zapisala:     
Vilma Ninin                                                   

